OpenLLM-France/wikimedia huggingface dataset:
# Elionor d'Arborea

Elionor d'Arborea o Elionor de Molins de Rei (Sard: Elianora de Arbarèe, Molins de Rei, 1340-Oristany, 1403) va succeir el seu germà Hug III d'Arborea i va apaivagar la revolta republicana que l'havia assassinat el 1383. En plena situació de guerra civil, va aconseguir ser reconeguda jutgessa amb els seus fills Frederic I d'Arborea i Marià V d'Arborea. Va continuar la política d'oposició a la corona d'Aragó iniciada pel seu pare Marià IV, fins que hagué de pactar amb el rei Pere el Cerimoniós.

## Biografia

Nascuda l'any 1340 a Molins de Rei, el seu avi Hug II, jutge d'Arborea i vescomte de Bas-Serra, va comprar la vila de Molins de Rei després de la conquesta de Sardenya. Fou filla del català Marià IV d'Arborea i de la noble catalana de Peralada, Timbora de Rocabertí.
El seu germà Hug III, també nascut a Molins de Rei, fou considerat un tirà i morí assassinat amb la seva filla a mans del seu propi poble a Oristany. Elionor aconseguí que el successor en el poder fos el seu fill menor d'edat, Frederic, i així va assolir el tracte efectiu de reina regent de Sardenya. D'aquesta manera, va finalitzar la dinastia dels Cervera com a jutges d'Arborea substituïda per la dinastia Doria, que era el cognom del marit d'Elionor.
Quan el seu marit Brancaleone Doria era a Barcelona el 1383 per rebre un títol nobiliari, el rei el feu empresonar per servir de moneda de canvi. Finalment, el 31 d'agost del 1386, a Barcelona, Pere III el Cerimoniós signà la concòrdia amb Elionor, el pas definitiu per aconseguir la total pacificació de Sardenya, sota el ceptre dels reis de la corona d'Aragó.
Publicà la Carta de Logu, unes lleis molt avançades en comparació amb les dels regnes europeus de la seva època, noves lleis que regulaven la pagesia i dictaven normes que protegien les dones. La Carta de Logu va estar vigent durant més de 400 anys i va impregnar profundament la cultura d'organització de l'estat sard.
Bella, culta i bona mare són algunes de les qualitats que se li reconeixen a la benvolguda amant dels animals. Gran aficionada a la falconeria, també va establir una llei protegint l'espècie anomenada en el seu honor, el falcó de la reina (Falco eleonorae). Morí a causa de la pesta el mes de juny de l'any 1403 i, suposadament, està enterrada a l'església gòtica de San Gavino Monreale.
La seva vida ha estat la base per al llibret de l'òpera Eleonora d'Arborea, escrit per Giuseppe Dessì i Marco Gagliardo, amb música de Franco Oppo i estrenada el 1986.

## Referències

* 1 2 3 Diccionari d'Història de Catalunya; ed. 62; Barcelona; 1998; ISBN 84-297-3521-6; p. 55
# Elena Moldovan

Elena Moldovan (Cluj-Napoca, 26 d'agost de 1924 - Cluj-Napoca, 24 de juny de 2009), de casada Elena Popoviciu, va ser una matemàtica romanesa.

## Vida i obra

Moldovan va estudiar a la universitat de Cluj-Napoca en la qual es va doctorar en matemàtiques el 1960 amb una tesi dirigida pel que després seria el seu marit, Tiberiu Popoviciu. Al llarg de la seva vida va signar les seves obres indistintament amb el seu cognom o amb el del seu marit. Va ser professora de la universitat de Cluj-Napoca tota la seva vida i els seus treballs de recerca van versar sobre teoria de les funcions complexes i teoria de la interpolació.
A ella se li deu el concepte de "comportament d'un objecte matemàtic", que va utilitzar per primera volta el 1965. Va ser la fundadora del Laboratori de Recerca Interdisciplinar de la universitat de Cluj i editora de diverses revistes científiques.

## Referències

* ↑ Duca i Petrujşel, 2014, p. 413.
* ↑ Cristescu i Lupsa, 2002, p. 61.
* ↑ Cristescu, 1997, p. 39.

## Bibliografia

* Cristescu, Gabriela «Convexity Related to the Coarseness of Concavity» (en anglès). Revue d'analyse numérique et de théorie de l'approximation, Vol. 26, NUm. 1-2, 1997, pàg. 39-48. ISSN: 1222-9024.
* Cristescu, Gabriela; Lupsa, Liana. Non-Connected Convexities and Applications (en anglès). Springer, 2002. ISBN 978-1-4613-4881-8.
* Duca, Dorel I.; Petrujşel, Adrian «Mathematics education in Romanian at Babeş-Bolyai University Cluj-Napoca» (en anglès). Studia Universitatis Babes-Bolyai, Mathematica, Vol. 59, NUm. 4, 2014, pàg. 399-418. ISSN: 2065-961X.

## Enllaços externs

* O'Connor, John J.; Robertson, Edmund F. «Elena Moldovan» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Profesor Elena Popoviciu» (en romanès). Universitatea Babeș-Bolyai Cluj-Napoca. [Consulta: 27 maig 2023].
* «Elena Popoviviu 1924-2009» (en romanès). Tiberiu Popoviciu Institute of Numerical Analysis, Romanian Academy. [Consulta: 27 maig 2023].
# El Viso de San Juan

El Viso de San Juan és un municipi de la província de Toledo, a la comunitat autònoma de Castella la Manxa. Limita amb els municipis de Casarrubios del Monte, Carranque, Illescas, Cedillo del Condado, Palomeque i Chozas de Canales.
Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 993 | 1.065 | 1.106 | 1.170 | 1.252 | 1.320 | 1.507 | 1.756 | 2.092 | 2.339 |
Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | Jesus Bravo Rubio | PP | 30/06/1987 |
| 1991 - 1995 | Jesus Bravo Rubio | PP | 15/06/1991 |
| 1995 - 1999 | Jesus Bravo Rubio | PP | 17/06/1995 |
| 1999 - 2003 | | | 03/07/1999 |
| 2003 - 2007 | Emilio Martín Navarro | PP | 14/06/2003 |
| 2007 - 2011 | Emilio Martín Navarro | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Els Bualous

Els Bualous és una masia de Riudarenes (Selva) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular, i pis superior. La teulada a dues vessants laterals amb teula àrab i coberta sense ràfec. S'afegeixen altres edificacions a la part posterior i al costat. La façana principal però, té un portal amb arc rebaixat, carpanell, format per tres grans dovelles, de les quals la central presenta un escut, al costat hi ha amb una petita placa el número 28. A banda i banda de l'entrada hi ha una finestra rectangular, la de la dreta protegida per una reixa de ferro forjat curbada. Per damunt de la porta destaca la finestra central, amb arc conopial gòtic dentat amb tres arquets i flanquejat per dues hèlix en relleu. Les altres dues finestres de la planta superior són amb permòdols. Hi ha també un rellotge de sol a la part esquerra de la façana. Davant de la porta principal queden restes d'una escala de pedra, adossada a la paret.
Pel que fa a l'edifici adossat a la dreta, és amb teulada a dues vessant amb caiguda a la façana, la maçoneria del mur és de pedra més fosca i les obertures estan envolatdes de rajol. A la part posterior hi ha un porxo, i a pocs metres de la casa una altra edificació, segurament el paller amb una doble escalinata de pedra.

## Història

A Riudarenes al llarg del segle xviii i fins ben entrat el segle xix, diversos masos pagaven censos a la família Farners de Santa Coloma. La torre de Mas Bualous pagava 3 mesures de forment, 1 quartera i 4 mesurons de gra mescladís i 3 gallines.

## Referències

* 1 2 3 «Els Bualous». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# El bòlid

El bòlid (títol original en anglès: The Fireball) és una pel·lícula estatunidenca de Tay Garnett estrenada el 1950. Ha estat doblada al català.

## Argument

Un jove orfe, Johnny Casar (Mickey Rooney) s'escapa de l'orfenat dirigit pel pare O'Hara per convertir-se en una estrella del patinatge amb l'ajuda de l'abnegada Mary Reeves. L'èxit se li puja al cap de Johnny, i li arriben les xicotes de pega, com Polly que corre darrere la seva fortuna i el seu nom. Tanmateix, quan es veu afectat per la malaltia de la pòlio i perd les seves facultats per patinar, Johnny s'adonarà dels qui són els seus veritables amics.

## Comentari

En un sistema de producció rutinari però molt a punt, que no sap descobrir les qualitats que faran d'ella una estrella, Marilyn continua posant siluetes pictòriques o convencionals en pel·lícules que no afegeixen res a la seva glòria ni a la història del cinema.

## Repartiment

* Mickey Rooney: Johnny Casar
* Pat O'Brien: Pare O'Hara
* Beverly Tyler: Mary Reeves
* James Brown: Allen
* Ralph Dumke: Bruno Crystal
* Milburn Stone: Jeff Davis
* Bert Begley: Shilling
* Marilyn Monroe: Polly
* Sam Flint: Dr. Barton
* Glen Corbett: Mack Miller
* John Hedloe: Ullman

## Referències

* ↑ esadir.cat. El bòlid. esadir.cat.
* ↑ «The Fireball». The New York Times.
# El caballero Don Quijote

El caballero Don Quijote és una pel·lícula dirigida i escrita per Manuel Gutiérrez Aragón basat en la segona part de la novel·la El Quixot.

## Sinopsi

Després de saber que els turcs baixen per la costa amb una perillosa armada, Alonso Quijano, El cavaller el Quixot de la Manxa, sortirà, una vegada més, i amb l'oposició de la seva neboda i de la seva mestressa, a una nova batalla que començarà a la Manxa i acabarà en la costa. Vestit amb la seva armadura d'estil renaixentista, bastant antiquada per a l'època 1615, el "boig" cavaller errant del qual tothom se'n burla emprendrà les seves aventures amb el seu fidel escuder. El poregós Sancho Panza, que incita i afalaga els combats imaginaris del gentilhome, decideix partir amb ell per a donar-li suport, com sempre en les seves empreses. Sancho també espera rebre la recompensa de transformar-se en governador d'una illa, una antiga promesa que li va ser feta per el Quixot. Però el seu amo ja té molt clar quina és la prioritat de les seves batalles: desfer l'encanteri de la seva estimada, la imaginària Dulcinea, a qui mai ha vist. Per a això anirà a la cova negra a trobar-se amb el mag Montesinos.

## Repartiment

* Juan Luis Galiardo ... Don Quijote
* Carlos Iglesias ... Sancho Panza
* José Luis Torrijo... Cura
* Víctor Clavijo... Barbero
* Santiago Ramos... Sansón Carrasco, el bachiller
* Kiti Mánver... Ama
* María Isasi... Sobrina
* Manuel Alexandre ... Montesinos
* Marta Etura ... Dulcinea del Toboso
* Joaquín Hinojosa... Duque
* Emma Suárez... Duquesa
* Juan Diego Botto... Tosilos

## Palmarès cinematogràfic
### XVII Premis Goya

| Categoria | Persona | Resultat |
| Millor actor protagonista | Juan Luis Galiardo | Nominat |
| Millor actor revelació | Carlos Iglesias | Nominat |
| Millor guió adaptat | Manuel Gutiérrez Aragón | Nominat |
| Millor fotografia | José Luis Alcaine | Guanyador |
| Millor direcció artística | Félix Murcia | Nominat |

### Premis ACE (Nova York)

| Categoria | Persona | Resultat |
| Millor actor | Juan Luis Galiardo | Guanyador |

### Medalles del Cercle d'Escriptors Cinematogràfics

| Categoria | Persona | Resultat |
| Millor actor | Juan Luis Galiardo | Nominat |
| Millor guió adaptat | Manuel Gutiérrez Aragón | Nominat |
| Millor fotografia | José Luis Alcaine | Nominat |

## Referències

* ↑ «El caballero Don Quijote» cabalga a las órdenes de Gutiérrez Aragón, La Voz de Galicia, 8 de novembre de 2002
* ↑ El caballero Don Quijote a Fotogramas
* ↑ El caballero don Quijote al Web dels Premis Goya
* ↑ El actor Conrado San Martín recibirá este año el Premio Homenaje del Círculo de Escritores Cinematográficos, Europa Press, 21 de gener de 2003

## Enllaços externs

* El caballero Don Quijote a diariodecine.es
# Emma (pel·lícula de 1932)

Emma és una pel·lícula estatunidenca dirigida per Clarence Brown, estrenada el 1932.

## Argument

Emma Thatcher és minyona en una família americana, els Smith. Ella s'ocupa de l'educació dels tres fills de la parella. Mrs Smith, que ha de donar a llum un altre noi, mor durant el part. Per la seva presència d'esperit, Emma permet sobreviure al nounat, Ronnie. Els anys passen, els nens han crescut. Són tots casats, o a punt de fer-ho. Només Ronnie, enamorat de l'aviació, s'ha fet un pilot emèrit. Emma continua impulsant tota la família, també a Frederick Smith, el pare, que es remet a ella per a tot. La vella dona decideix tanmateix prendre alguns dies de permís després de molts anys de feina. M. Smith l'acompanya a l'aeròdrom i, de sobte, li demana que comparteixi el seu viatge i la seva vida. Després d'algunes indecisions, Emma accepta. Els fills Smith s'assabenten pels diaris de les segones núpcies del seu pare. Però aquest, a la tornada, té un atac de cor i mor, malgrat les cures de la seva nova esposa. M. Haskins, el notari, ensenya a Emma que li ha llegat tota la seva fortuna. Els fills desheretats s'alien contra la seva antiga dida, a excepció de Ronnie. L'acusen d'haver enverinat el seu pare. Emma és portada als tribunals. Assabentant-se del que passa, Ronnie, i per anar a ajudar a Emma, s'envola, malgrat el mal temps, a bord del seu avió, però, enxampat en una tempesta de neu, l'artefacte cau...

## Repartiment

* Marie Dressler: Emma Thatcher Smith
* Richard Cromwell: Ronald Smith
* Jean Hersholt: Mr. Frederick Smith
* Myrna Loy: Comtessa Isabelle Smith Marlin
* Dale Fuller: Minyona a l'hotel
* Wilfred Noy: Drake, el primer amo d'hotel
* John Miljan: Fiscal
* Purnell Pratt: Mr. Haskins
* Barbara Kent: Gypsy Smith
* George Meeker: Bill Smith

## Nominacions

* Oscar a la millor actriu 1932 per Marie Dressler

## Referències

* ↑ «Emma». The New York Times.
# Enron

Enron Corporation va ser una empresa d'energia amb seu a Houston, Texas que emprava prop de 21.000 persones cap a mitjans de 2001 (abans de la seva fallida).
Una sèrie de tècniques comptables fraudulentes, permeses per la seva empresa auditora, la llavors prestigiosa Arthur Andersen, li van permetre a aquesta empresa ser considerada com la setena empresa dels Estats Units, i s'esperava que seguiria sent empresa dominant en les seves àrees de negoci. En lloc d'això, es va convertir en el més gran fracàs empresarial de la història i en l'arquetip de frau empresarial planificat. Enron va sol·licitar protecció per fallida a Europa el 30 de novembre i als Estats Units el 2 de desembre de 2001.
# Eleccions al Consell General d'Aran de 2007

Les eleccions per a renovar el Consell General d'Aran, format per 13 consellers generals, que elegeixin al Síndic d'Aran, se celebraren el 27 de maig de 2007, coincidint amb les eleccions municipals.

## Candidats

A continuació s'enumeren els candidats a la presidència del Consell General d'Aran, segons els resultats obtinguts:
* Unitat d'Aran-Partit dels Socialistes de Catalunya (UA-PSC): Francés Boya Alòs
* Convergència Democràtica Aranesa (CDA): Carlos Barrera Sánchez
* Partit Renovador d'Arties-Garòs (PRAG): José Antonio Bruna Vilanova

## Resultats

Eleccions al Consell General d'Aran, 27 de maig de 2007 :
| Llista electoral | Llista electoral | Cap de llista | Vots | Vots | Consellers | Consellers | Consellers |
| Llista electoral | Llista electoral | Cap de llista | Vots (sufragis) | Vots (percentatge) | Consellers (escons) | Consellers (percentatge) | Diferència consellers |
| | Unitat d'Aran-Progrés Municipal-PSC (UA-PM-PSC) | Francés Boya | 2.198 | 46,13 | 6 | 46,15 | 1 |
| | Convergència Democràtica Aranesa (CDA) | Carlos Barrera | 2.030 | 42,60 | 6 | 46,15 | 1 |
| | Partit Popular (PP) | | 225 | 4,72 | 0 | 0 | = |
| | Partit Renovador Arties-Garòs (PRAG) | José Antonio Bruna | 180 | 3,78 | 1 | 7,69 | = |
| Cens electoral | Cens electoral | Cens electoral | 6.643 | 100% |
| Participació | Participació | Participació | 4.784 | 72,02% |
| Vots vàlids | Vots vàlids | Vots vàlids | 4.765 | 99,60% |
| Vots a candidatures | Vots a candidatures | Vots a candidatures | 4.633 | 96,84% |
| Vots en blanc | Vots en blanc | Vots en blanc | 132 | 2,76% |
| Vots nuls | Vots nuls | Vots nuls | 19 | 0,40% |
| Abstenció | Abstenció | Abstenció | 1.859 | 27,98% |

### Resultats per terçó

| Terçó | | | | PRAG | Total consellers |
| Arties e Garòs | | 1 | | 1 | 2 |
| Castièro | 2 | 2 | 0 | | 4 |
| Lairissa | 0 | 1 | | | 1 |
| Marcatosa | 1 | 0 | | | 1 |
| Pujòlo | 1 | 1 | | | 2 |
| Quate Lòcs | 2 | 1 | 0 | | 3 |
| Total consellers | 6 | 6 | 0 | 1 | 13 |
| Terçó | | | | PRAG |
| Arties e Garòs | | 47,20 | | 48,00 |
| Castièro | 46,87 | 42,90 | 8,55 | |
| Lairissa | 46,25 | 50,63 | | |
| Marcatosa | 49,71 | 47,14 | | |
| Pujòlo | 44,83 | 47,19 | | |
| Quate Lòcs | 58,80 | 35,13 | 4,73 | |
| Total percentatge vot | 46,13 | 42,60 | 4,72 | 3,78 |

## Enllaços externs

* Resultats de les eleccions del 2007 Arxivat 2016-05-12 a Wayback Machine. al web de la Generalitat de Catalunya
# Epfig

Epfig (en alsacià Apfig) és un municipi francès, situat a la regió del Gran Est, al departament del Baix Rin. L'any 2007 tenia 2.200 habitants.
Forma part del cantó d'Obernai, del districte de Sélestat-Erstein i de la Comunitat de comunes del Pays de Barr.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.718 | 1.666 | 1.691 | 1.704 | 1.753 | 1.947 |

## Administració

Llista d'alcaldes :
| Període | Identitat | Partit |
| 2001-2008 | Lucien Metz | |
| 2008- | Jean-Claude Mandry | |

## Església de Santa Margarida

* Vista de l'església
* Una altra vista
* Interior
* Interior
# Esquadró (pel·lícula)

Esquadró (títol original: Escuadrón) és una pel·lícula hispano-estatunidenco-mexicana de José Antonio de la Loma, estrenada l'any 1988. Ha estat doblada al català.

## Argument

En un país de l' Orient mitjà, el president Kassar, tot just elegit, veu com el seu govern democràtic és derrocat pel cop d'Estat instigat pel coronel d'un país veí. El militar posa immediatament en posa un règim autoritari. Amenaces pesen llavors a la vegada sobre la vida de Kassar i sobre l'entente internacional. Un equip de forces especials és desplegat pels Estats Units per socórrer Kassar i oposar-se als abusos del dictador.

## Repartiment

* Jorge Rivero: Harris
* George Kennedy: Vince Colby
* Andrew Stevens: Nash
* Isaac Hayes: Ballard
* Louis Jourdan: Kassar
* Kevin Bernhardt: Sutherland
* Robert Forster: el dictador
* Susana Dosamantes: Roxana
* Kabir Bedi: Koura
* Hugo Stiglitz: « El Ros »

## Referències

* ↑ esadir.cat. Esquadró. esadir.cat.
* ↑ «Escuadrón». IMDb.
# Erik Scavenius

Erik Julius Christian Scavenius (Klintholm, Møn, 13 de juliol de 1877 – Gentofte, 29 de novembre de 1962) va ser un destacat polític danès, diverses vegades ministre i Primer ministre danès durant la primera meitat del segle xx.
Va ser ministre d'Afers exteriors en diversos períodes: 1909–1910, 1913–1920 i 1940–1943, i primer ministre entre 1942 i 1943, durant l'ocupació nazi. El seu gabinet va renunciar l'any de 1943, encara que aquesta renúncia mai va anar formalment acceptada pel rei Christian X, de manera que el gabinet existia de iure fins que es va formar un de nou després de l'Alliberament de Dinamarca el 5 de maig de 1945. Scavenius va ser membre de la Landsting en representació pel seu partit, el Partit Social Liberal.

## Referències

* 1 2 «Erik Scavenius» (en anglès). World War II Database.

## Bibliografia

* Hardis, Arne «Statue rehabilitering til Scavenius» (en danès). Historie-Nu, 31-10-2003, pàg. 5. Arxivat de l'original el 2004-06-15 [Consulta: 21 gener 2020].
# Ernst von Werra

Ernst von Werra (Leuk, 11 de febrer de 1854 - Beuron, 13 de juliol de 1913) fou un músic suís.
Fill de Peter Marie, notari i director del sanatori de Leukerbad, i d'Augustina Allet. Va fer els seus estudis al "Brig Music School" de Ratisbona, Friburg de Brisgòvia i al Conservatori de Stuttgart; el 1883/85 fou organista en l'església nacional alemanya de Roma i prefecte en Scuola Gregoriana; de 1886/90 organista i director de cor al monestir cistercenc de Mehrerau a prop de Bregenz, a la vora del llac Constança. A partir de 1890 organista i mestre de capella en la catedral de Constança, i de 1907/13 director de la Fundació de Música Sagrada de Beuron.
Com a tal com a pioner del moviment coral a la zona de parla alemanya sota el papa Pius X, Werra va obtenir un mèrit durador a l'ombra dels monjos benedictins Gregor i Raphael Molitor. La biblioteca de l'expert d'orgue i musicòleg es troba a la biblioteca del monestir de Beuron.
Publicà notables col·leccions de música antiga per a orgue (1887/93) i les obres de Johann Caspar Ferdinand Fischer, al Denkmäler deutscher Tonkunst.

## Bibliografia

* Enciclopèdia Espasa, vol. 70, pàg. 106. (ISBN-84-239-4570-7)
# Ernst von Feuchtersleben

El baró Ernst von Feuchtersleben (nom complet Ernst Maria Johann Karl Freiherr von Feuchtersleben) (29 d'abril 1806 – 3 de setembre 1849) fou un metge, escriptor i poeta austríac famós per inventar el terme “psicosi”. Fou amic d'Adalbert Stifter, Eduard von Bauernfeld i Franz Schubert.

## Obres

* Zur Diätetik der Seele, 1838.
* Gedichte, 1836.
* Die Gewißheit und Würde der Heilkunst, també amb el títol: Aerzte und Publicum, 1839
* Lehrbuch der ärztlichen Seelenkunde, 1846
* Beiträge zur Litteratur, Kunst- und Lebenstheorie, 1841
* Sämmtlichen Werke, hg. von Friedrich Hebbel (Wien 1851–53. 7 Bände)
# Esquàlids

Els esquàlids (Squalidae) són una família d'elasmobranquis selacimorfs de l'ordre Squaliformes que viuen en els oceans Atlàntic, Índic i Pacífic.

## Gèneres

La família Squalidae té 28 espècies repartides en dos gèneres.
* Gènere Cirrhigaleus
** Cirrhigaleus asper
** Cirrhigaleus australis
** Cirrhigaleus barbifer
* Gènere Squalus
** Squalus acanthias
** Squalus acutirostris
** Squalus albifrons
** Squalus altipinnis
** Squalus blainville
** Squalus brevirostris
** Squalus bucephalus
** Squalus chloroculus
** Squalus crassispinus
** Squalus cubensis
** Squalus edmundsi
** Squalus grahami
** Squalus griffini
** Squalus hemipinnis
** Squalus japonicus
** Squalus lalannei
** Squalus megalops
** Squalus melanurus
** Squalus mitsukurii
** Squalus montalbani
** Squalus nasutus
** Squalus notocaudatus
** Squalus rancureli
** Squalus raoulensis
** Squalus uyato

## Referències

* ↑ Fishbase-Squalidae
* ↑ Squalidae. ITIS, Integrated Taxonomic Information System
# Ercitita

L'ercitita és un mineral de la classe dels fosfats. Rep el nom en honor de T. Scott Ercit (1957-), mineralogista i cristal·lògraf canadenc.

## Característiques

L'ercitita és un fosfat de fórmula química Na₂Mn$^{3+}$₂(PO₄)₂(OH)₂·4H₂O. Cristal·litza en el sistema monoclínic. La seva duresa a l'escala de Mohs es troba entre 3 i 4. És un mineral estructuralment relacionat amb la bermanita.

## Formació i jaciments

Va ser descobert a la mina Tanco, una mina de tàntal, liti i cesi que es troba en la pegmatita de Tanco, una dels complexos pegmatítics més antics coneguts, amb uns 2.670 milions d'anys. Està situada al Llac Bernic, a Manitoba, Canadà, tractant-se de l'únic indret on ha estat trobada aquesta espècie mineral.

## Referències

* ↑ «Ercitite» (en anglès). Mindat. [Consulta: 21 juny 2018].
* ↑ «Tanco Mine (Bernic Lake Mine), Bernic Lake, Lac-du-Bonnet area, Manitoba, Canada» (en anglès). Mindat. [Consulta: 21 juny 2018].
# Esomus thermoicos

Esomus thermoicos és una espècie de peix cipriniforme de la família dels ciprínids.

## Morfologia

Els mascles poden assolir els 12,7 cm de longitud total.

## Distribució geogràfica

Es troba a l'Índia i Sri Lanka.

## Referències

* 1 2 FishBase (anglès)
* ↑ Menon, A.G.K. 1999 Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.